Den Gamle Verdens Panteon

**Den Gamle Verdens Panteon**, også kaldet Decemdiosisme og fidedecemisme, er den overordnet betegnelse for de religioner, der dominerer størstedelen af den Gamle Verden. Der findes i alt 6 subgrene af panteonet, hvori hovedforskellen mellem disse er hvilken gud eller guder, der har den centrale plads. Dog går de 10 samme guder igen i alle religionerne, men samtidig har de enkelte religioner også visse lokale guddomme og lign.

## De 10 Guder

*For at se en samlet liste over relaterede artikler se kategorien: Den Gamle Verdens Pantheon*

### Callista

Callista er smukke og musikalske gudinde for fornøjelse, kreativitet, kærlighed, musik, poesi, sang og skønhed. Hun er dronning over muserne, kunsterneriske ånder, og med disse bringer hun kærlighed til de troende og musikalsk kreativitet ud til de troende musikere og sangere.

### Handrich

Han er den kløgtige og arbejdsomme gud for arbejde, handel, håndværk, rigdom og skibe, samt fremstillingen af disse. Han giver velstand til købmænd og hjælper håndværker til at fremstille fantastisk, smukt, holdtbart og godt kram og fører deres ideer til virkelighed. Han ses også af mange købstæder som en beskytter og skytsengel, heriblandt mange Tileanske bystater og Marienburg.

### Issaries

Han er den snarrådige og veltalende gud for bevægelse, kommunikation, overgange, held og frihed fra undertrykkelse, men samtidigt er han også gud for veje og rejser og derfor både gudernes sendebud, de vejfarendes beskytter og til tider Psychopompos 'sjæleføreren', der leder døde til deres næste liv.

### Krios

Han er den vise og venlige gud for arkitektur, civilisation, diplomati, samtaler, sikkerhed og venskaber. Han giver inspiration til bygherre og vejleder diplomater i fredsaftaler såvel som krigserklæringer. Men ligeså er han også i det gængses folks daglige liv, hvor han sørger for landsbyer og familiers sikkerhed og bevarelsen af venskaber.

### Morr

Han er den gådefulde og kompromisløse gud for livets og dødens cyklus, afslutninger, begyndelser, skæbnen og drømme. Han er til stede ved fødsler og begravelser som det første og sidste dødelige ser i denne verden. Han er underverdenens hersker og leder alle sjæle sikkert til sit rige når de går bort og videre til deres næste liv når de genfødes. Han er ligeledes drømmenes gud da drømmenes rige er så nær dødens rige. Morr er alfa og omega, begyndelsen og enden, frugtbarhed og forfald, glæde og sorg.

### Myrmidia

Hun er den disciplinerede og benhårde gudinde for disciplin, konflikt, krig, sejr, strategi, succes og taktik. Imodsætning til Ulric og Sigmar lægger hun større tryk på i kamp og krig at soldaterne er disciplinerede og agerede som en samlet stærk enhed, fremfor mange selvstændigt stærke soldater. Hun vejleder også borger igennem stridigheder og konflikter i deres liv og hjælper dem til succes i disse.

### Phoebus

Han er den charmende og velovervejede gud for eftertænksomhed, fornuft, kreativitet, kunst, filosofi, refleksion og skønhed. Han er konge over muserne, kunsteneriske ånder, og med disse bringer han nytænkning og kunsterneriske tanker ud til de troende filosofer, malere, billedhuggere, etc.

### Shallya

Hun er den evigt kærlige og opofrende gudinde for barmhjertighed, næstekærlighed, harmoni og helbredelse. Shallya er den grænseløse, ubetingede kærlighed til alt levende, der strømmer gennem universet. Hun værdsætter pacifisme og næstekærlighed overalt andet, hvilket også ses i at hendes kult er upartisk og lover at helbrede alle, der behøver det, uanset tro, status og rigdom.

### Ulric

Han er den stærke, stolte og mægtige gud for herskere, kamp, krig, magt, udholdenhed, vejret, vinter og ære. Han er ligeså hård og streng som vinteren, men han kan også være en gavmild gud overfor de rettro ved f.eks. at vejlede herskere eller hjælpe krigere med at vinde konflikter og krige. Ulric symboliseres ofte med ulve eller bjørne, der er et tegn på hans magt og kontrol over vinter og vejret.

### Verena

Hun er den kloge og retfærdige gudinde for logik, love, retfærdighed, videnskab og visdom. Hun sørger for bevarelsen af samfund, viden og loven. Hun vejleder også dommere og ledere til retfærdige beslutninger og afgørelser. Hun er beskytter biblioteker, universiteter og lærde, men hvis disse ikke lever op til hendes idealer om bevarelse af og opdagelse af viden, vil hun meget hurtigt blive en dømmer fremfor en beskytter.

### Den Fremmede

Han er den mystiske gud for det fremmede, det ukendte og det uforudsete. Han kan både ses som en god og ond gud, da man aldrig kender det ukendte og det uforudsetes natur.

## Andre Vigtige Guder

### Sigmar

Sigmar er menneskeheden og Imperiets skytsgud såvel som gud for krig, magt, autoritet, fællesskab og fremskridt. I sigmarittisk teologi er han det højeste væsen, hvorigennem Skaberen kan erkendes og manifesterer selve universets uendelige kraft. Siden skabelsen er Sigmar blevet født og genfødt som utallige væsner, den mest kendte af disse er Sigmar Heldenhammer , Imperiets grundlægger og første kejser.

### Ceres

Hvor Cernunnos er faderguden er hun moderguden og repræsenterer dermed feminitet, frugtbarhed og naturen kræfter. Hun er sammen med sin husbond Cernunnos en af de mest centrale guder for den del af befolkning, som bygger deres liv på agrikultur og naturen. Cernunnos og Ceres er set ned på af det bedre borgerskab, da de mener de er primitive og vulgære guder, der ikke hører hjemme i den Gamle Verdens civiliserede riger.

### Cernunnos

Han er den foranderlige og lidenskabelige fadergud for maskulinitet, frugtbarhed og naturens kræfter, der sammen med sin hustru Ceres er nogle de mest centrale guder for den mere gængse befolkning i den Gamle Verden, da disse fokuserer mere på deres marker end krig og handel. Cernunnos og Ceres er set ned på af det bedre borgerskab, da de mener de er primitive og vulgære guder, der ikke hører hjemme i den Gamle Verdens civiliserede riger.

### Manaan

Han er en af de ældgamle naturguder, der reprænsterer elementerne selv. Manaan er herskeren og kongen over alle oceaner, floder og alle de dyr og planter, der lever her, fisk, hvaler, tang etc. Mange fiskere og sømænd tilbeder ham for at han giver dem held med deres fangst eller for at de kommer sikkert hjem fra en rejse på havene.

## Subgrene

Der findes i alt 6 subgrene af den Gamle Verdens Panteon. To med Sigmar som centrale guddom, to med Ulric som den centrale guddom og 2 guddomme, hvori alle de ti tilbedes ligeligt, da de mener at alle guderne er vigtige for verdens gang. Men selv i de subgrene med en gud som central guddom, hælder folk ofte til at tilbede dem sammen med en af de andre guder, der er mere forbundet med deres daglige liv, f.eks. vil en Ulricansk tømrer også lægge et stort fokus på Handrich. De 6 subgrene er som følger:

### Teutonsk Sigmaritisme

Den er den mest udbredte religion i Imperiet, og har Sigmar som den centrale gud, om hvem panteonet er bygget op om. Religionen står stærkest i det sydlige og vestlige Imperiet, især Palatinatet, hvor at religionen opstod, og Bacchien er magtbaser for denne subgren. Religionens øverste leder er Storteogonisten med sæde i Altdorf. Under ham er den monumentalt komplekse kult hierarkisk organiseret med 2 ærkeprimarker, 24 primarker, 6 højkapitularer og utallige biskopper, kapitularer, abbeder, diakoner, præster, munke og nonner.

### Tevintrisk Sigmaritisme

Den har Sigmar som den centrale gud, men er næsten udelukkende praktiseret i Tevinter, langs det grænser og enkelte riger, der engang var underlagt Tevinter, men også dele af de nordlige Sønderlande dyrker Tevintrisk Sigmaritisme, selvom de avestanske sultaner er imod dette. Tevintrisk Sigmaritisme varier hovedsagligt fra Teutonsk Sigmaritisme i deres religiøse praksis, da f.eks. alle de tevinterske præster også er magikere, men også i at de har et anderledes syn på kaos, da de ser denne som en kraft der kan udnyttes fremfor en kraft af ondskab. Tevintrisk Sigmaritisme har også deres egen Storteogonist, som er øverst leder fro deres religion. Han har hovedsæde i Tevinters hovedstad Minrathous. Udover at Tevintrisk Sigmaritisme ikke har hieraker, er deres hieraki det samme som i Teutonsk Sigmaritisme.

### Ulricanisme

Den er den næstmest udbredte religion i Imperiet, og praktiseres hovedsageligt i de nordlige lande, men også i Arendal, Temerien-Redanien og de sydlige provinser af Gotland. Denne subgren har Ulric som den centrale guddom og har hovedsæde i den imperielske by Middenheim, da deres overhoved Ar-Ulric holder til her. Gejstligheden er også mindre organiseret end de Sigmaritiske trosretninger, Ar-Ulric er i toppen, derefter en større gruppe Patriaker, dernæst præsterne, og nederst lægpræsterne. Dog svinder Ar-Ulrics kontrol og magt jo længere væk man kommer fra Middenheim.